b'\n_START_ARTICLE_\nWeikko Pakarinen\n_START_PARAGRAPH_\nWeikko Otto Pakarinen (12. maaliskuuta 1884 Joensuu \xe2\x80\x93 29. kes\xc3\xa4kuuta 1930 Jyv\xc3\xa4skyl\xc3\xa4) oli suomalainen oppikoulun opettaja ja suomentaja._NEWLINE_Pakarinen p\xc3\xa4\xc3\xa4si ylioppilaaksi 1902 ja valmistui filosofian kandidaatiksi 1905. H\xc3\xa4n oli historian, \xc3\xa4idinkielen ja klassisten kielien opettajana eri oppikouluissa Joensuussa 1905\xe2\x80\x931906, Kokkolassa 1907, Iisalmessa 1907\xe2\x80\x931913 ja Oulussa 1913\xe2\x80\x931922. Pakarinen toimi sitten klassisten kielten lehtorina Turun klassillisessa lyseossa 1922\xe2\x80\x931930 sek\xc3\xa4 latinan ja kreikan opettajana Turun yliopistossa ja Jyv\xc3\xa4skyl\xc3\xa4n kes\xc3\xa4yliopistossa._NEWLINE_Weikko Pakarisen sisar oli oopperalaulaja Maikki J\xc3\xa4rnefelt-Palmgren o.s. Pakarinen.'